Raudsepa intellekti-vastasus erineb Tammsaare omast ainult suurema ja - naiivima usuga palja intuitsiooni jõusse. Pearu on geniaalne - vanapagan ja Karin  armastusväärne - kana, Raudsepa "põrunud aruga" noorkuked, vedelvorstid ja teised mikud ja mardid on varustet aga autori täie sümpaatiaga, isegi ihalusega: nad otse ägisevad oma arust-vabastet füsioloogilisest ärareageerimiserõõmust. Ja neil läheb ometi kõik hästi. Oma "Aforismides lahtimõestatud maailmast" Raudsepp endagi poolt otse mõnitab kõike "kulturismi": "meie animaalsed põhifunktsioonid eluväärtuse mõttes on miljon korda tähtsamad kui kõik kaunishingelisus ja teadvuskõrgused."